ওসি নিজের মায়ের নামে নাম রাখলেন অজ্ঞাত শিশুর | আলোকিত প্রতিদিন
ওসি নিজের মায়ের নামে নাম রাখলেন অজ্ঞাত শিশুর
January 28, 2019 আলোকিত প্রতিদিন #	ওসি নিজের মায়ের নামে নাম রাখলেন অজ্ঞাত শিশুর
ডেস্ক প্রতিদিন: মানসিক ভারসাম্যহীন নারীর কোলজুড়ে আসা নবজাতকের নাম নিজের মায়ের নামে ‘ফাতেমা রহমান’ রেখে শিশুটিকে মায়ের মর্যাদা দিলেন পটুয়াখালী সদর থানা ওসি মোস্তাফিজুর রহমান। ১৪ দিন পটুয়াখালী মেডিকেল কলেজ হাসপাতালে চিকিৎসার পর গতকাল রোববার শিশুটিকে আনুষ্ঠানিকভাবে পটুয়াখালী সমাজ সেবা দপ্তরে হস্তান্তরের সময় তিনি এ নাম রাখেন ।
এ বিষয়ে ওসি মোস্তাফিজুর রহমান বলেন, একাধিক স্থানে খোঁজ করেও শিশুটির মাকে পাওয়া যায়নি। ১৪ দিন চিকিৎসা ও লালন-পালন শেষে রোববার হাসপাতাল থেকে শিশুটিকে সমাজ সেবার কাছে হস্তান্তর করা হয়েছে। হস্তান্তরের সময় মা হারা এই নবজাতকের পরিচয় নিয়ে জটিলতা দেখা দিলে আমি আমার মৃত মায়ের নামে শিশুটির নাম রাখি। শিশুটির জন্য পটুয়াখালী জেলা প্রশাসন, সমাজ সেবা এবং মহিলা বিষয় অধিদফতরসহ অনেকেই হাত বাড়িয়ে দিয়েছেন। তিনি আরও বলেন, শিশুটি দত্তক নিতেও ইতিমধ্যে অনেকে ইচ্ছা প্রকাশ করেছে।
বর্তমানে শিশুটিকে বরিশালের শিশু হোম কেয়ারে নিয়ে যাওয়া হচ্ছে জানিয়ে পটুয়াখালী সমাজ সেবার উপপরিচালক এস.এম শাহাজাদা জানান, সরকারি নীতিমালা অনুযায়ী শিশুটি বরিশালের আগৈলঝড়া শিশু হোম কেয়ারে নিয়ে যাচ্ছি আমরা। ওখানেই তার লালন পালনের সব ব্যবস্থা করা হবে।
এ বিষয়ে পটুয়াখালী জেলা প্রশাসক মো. মতিউল ইসলাম চৌধুরী বলেন, আইনী প্রক্রিয়ার মাধ্যমে যে কোনো ব্যক্তি শিশুটিকে দত্তক নিতে পারবেন।
আলোকিত প্রতিদিন/২৮ জানুয়ারি/এমকে
← বিমানবন্দর সড়কে ট্রাক দুর্ঘটনায় দুই পথচারীর মৃত্যু
বয়স ১০ হলেই জাতীয় পরিচয়পত্র দেবে ইসি →
রাবির ছুটি শেষ হচ্ছে ২৪ আগস্ট
August 20, 2019 আলোকিত প্রতিদিন #
কুমিল্লায় যৌন হয়রানির দায়ে বখাটের ২ বছরের কারাদণ্ড
তাহিরপুরে মাদকসহ পাচাঁর ১০টন